מוחמד א-נאסר

מוחמד א-נאסר (בערבית: محمد الناصر; נולד ב-21 במרץ 1934) הוא פוליטיקאי תוניסאי שכיהן כנשיא בפועל של תוניסיה, במשך 91 ימים, מיום מותו של הנשיא אל-באג'י א-סבסי ב-25 ביולי 2019 ועד שהעביר את הנשיאות לקייס סעיד ב-23 באוקטובר 2019. מאז 2014, הוא גם היה נשיא אספת נציגי העם ומנהיג מפלגת השלטון נידא תוניס. קודם לכן, הוא כיהן כשר הרווחה בשנות ה-70 וה-80 תחת הנשיא חביב בורגיבה וכן בשנת 2011 בשתי ממשלות מעבר.

א-נאסר הוא מנהל מייסד של היה המנהל המייסד של האגודה התוניסאית למשפט חברתי  שמוציא לאור את כתב העת התוניסאי למשפט חברתי, סגן נשיא האגודה הבינלאומית למשפט עבודה וביטוח לאומי, נשיא מייסד של המכון התוניסאי לביקורת חברתית, ונשיא מייסד של הפסטיבל הבינלאומי למוזיקה סימפונית ד'אל ג'ם (Festival international de musique symphonique d'El Jem).

 קריירה 
ימין|ממוזער|158x158 פיקסלים|א-נסר במהלך נשיאותו.
מוחמד א-נאסר קיבל דיפלומה ממכון הלימודים הגבוהים בתוניס ודוקטורט במשפט חברתי מאוניברסיטת פריז 1, פנתיאון-סורבון . עבודת התזה שלו עסקה בארגון העבודה הבין-לאומי ובפיתוח המשפט החברתי בתוניסיה ובלוב.

בתחילת דרכו, בין השנים 1963–1964, שירת א-נאסר בדירקטוריון של יוניצ"ף ובמכון המחקר של האו"ם לפיתוח חברתי (1966–1972). הוא היה הנציב הכללי של המשרד לעובדים תוניסאים מעבר לים (1973–1974), עמד בראש ועידת התעסוקה העולמית (1976) ובראש הלשכה לענייני חברה של הליגה הערבית (1980–1983). בין השנים 1991 ו-1996 הוא שימש כמתאם הקבוצה האפריקאית בארגון הסחר העולמי ועמד בראש המשלחת הקבועה של תוניסיה לאומות המאוחדות בז'נבה. משנת 2000 הוא עבד כרואה חשבון בתחום האחריות החברתית התאגידית ויועץ בינלאומי. בשנת 2005 הוא הפך למתאם של אמנת האו"ם העולמית  בתוניסיה.

בנוסף לקריירה הבינלאומית שלו, מילא מוחמד א-נאסר מספר תפקידים פוליטיים בתוניסיה. הוא כיהן כמושל העיר סוסה בין השנים 1972–1973 וכשר לענייני חברה פעמיים: בין השנים 1974–1977 ובין השנים 1985-1979. לאחר המהפכה התוניסאית ב-2011 הוא מונה שוב לשר לענייני חברה בממשלותיהם של מוחמד ע'אנושי ואל-באג'י א-סבסי.
ימין|ממוזער|250x250 פיקסלים|א-נאסר עם סגן נשיא הודו, חמיד אנסארי, בשנת 2016.
בפברואר 2014 הוא הצטרף למפלגת נידא תוניס והפך לסגן הנשיא שלה. ב-4 בדצמבר 2014 הוא נבחר לנשיא אספת נציגי העם בתוניסיה כשקיבל 176 קולות מתוך 217 אפשריים, והפך לנשיא הראשון של בית הנבחרים לאחר אימוץ חוקת תוניסיה משנת 2014. ב-31 בדצמבר, לאחר שא-סבסי הפך לנשיא הרפובליקה, הוא ירש אותו כראש מפלגת נידא תוניס זמני.

זמן קצר לאחר מותו של א-סבסי ב-25 ביולי 2015, הודיע א-נאסר כי בהתאם לחוקה, הוא מכהן כעת כנשיא בפועל. על פי החוקה התוניסאית, נשיא בפועל רשאי לכהן בתפקידו לכל היותר במשך 90 יום, אך הרשות לבחירות הקדימה את התאריך ל-15 בספטמבר כדי להבטיח שיורש קבוע ייכנס לתפקידו עד 23 באוקטובר.

 חיים אישיים 
מוחמד א-נאסר נשוי לסירן מונסטרה , אזרחית נורווגית מברגן. הם הכירו כשהיו סטודנטים בפריז והם נשואים למעלה מ-60 שנה. לזוג יש חמישה ילדים.

 מצב בריאותו 
בסוף יולי 2019, דווח כי בריאותו של א-נאסר לקויה.

 הוקרה 
 אותות כבוד תוניסאים 
 עיטור "מסדר העצמאות", ברמת "גרנד קורדון" ( Grand Cordon of the Order of Independence).
 עיטור "מסדר הרפובליקה", ברמת "גרנד קורדון" (Grand Cordon of the Order of the Republic).
 מדליית זהב של "העבודה" (Gold Labour Medal).

 אותות כבוד זרים 
 בלגיה: עיטור מסדר לאופולד ברמת "גרנד קורדון".
 צרפת: אות "קצין בכיר" (Grand officer) של מסדר ההצטיינות הלאומי (National Order of Merit).
 גרמניה: עיטור הכבוד של הרפובליקה הפדרלית של גרמניה.
 חוף השנהב: אות "קצין בכיר" (Grand officer) של המסדר הלאומי של חוף השנהב (National Order of the Ivory Coast).
 לוקסמבורג: הצלב הגדול של מסדר הדוכסות הגדולה של לוקסמבורג (Grand Cross in the Order of Merit of the Grand Duchy of Luxembourg).
 הולנד: אביר הצלב הגדול במסדר אורנג'-נסאו (Knight Grand Cross in the Order of Orange-Nassau).
 בריטניה: אביר, מפקד כבוד במסדר האימפריה הבריטית.

 קישורים חיצוניים 

 ביאורים 

 הערות שוליים 

קטגוריה:יוניסף: אישים
קטגוריה:בוגרי אוניברסיטת תוניס
קטגוריה:ילידי 1934